તેમણે કહ્યું હતું કે ઈક્વિટીમાં મ્યુચ્યુઅલ ફંડ મારફતે રોકા કરવાનો ટ્રેન્ડ તાજેતરમાં ખાસ્સો લોકપ્રિય થયો છે તે જોતા સોનામાં ખરીદી ધીમી છે. જોકે ઓર્ગેનાઈઝ્ડ કંપનીઓ ગયા વર્ષ કરતાં સારી માંગ દર્શાવશે. અનઓર્ગેનાઈઝ્ડ એટલે કે બિનસંગઠિત ક્ષેત્રને નાણાકીય તરલતાની સમસ્યા નડી રહી છે. જીએસટીનો અમલ થયા પછીથી ધીમે-ધીમે બુલિયન પણ ઓર્ગેનાઈઝ્ડ બની જશે. જોકે તેમાં હજી સમય લાગશે. તેમણે એમ પણ કહ્યું હતું કે નોટબંધીના આઘાતને હજી જેમ્સ-જ્વેલરી ઉદ્યોગ પચાવી નથી શક્યો. કારણ કે 70 ટકા એકમો બિનસંગઠીત ક્ષેત્રમાંથી છે. ટાઈટન એસોસિએટના જ્વેલરી ડિવિઝનના વાઈસ પ્રેસિડેન્ટ (માર્કેટિંગ) દીપિકા સભરવાલ તિવારીએ કહ્યું હતું કે નોટબંધી અને જીએસટીને કારણે તમામ ઉદ્યોગોને અને ખાસ કરીને સંગઠિત રિટેલ જ્વેલરી સેક્ટરને નોંધપાત્ર અસર થઈ હતી.